હાલ સોશિયલ મીડિયાના યુગમાં શંકાનું ઝેર વાવાઝોડા કરતાં વધુ સ્પીડે આગળ વધી રહ્યું છે. ત્યારે ઘણા પરિવારના માળા બચાવ્યા હોવાનું જયે નામ ન આપવાની શરતે જણાવ્યું હતું કે, એક અધિકારીની દીકરીને કોઈએ અસામાજિક તત્વે સોશિયલ મીડિયાની ઝાળમાં ફસાવી હતી. તેના પિતાએ મદદ માંગી તો યોગ્ય ખાતરી કરીને તેમને સોફ્ટવેરની મદદ કરી. જેથી તેમની દીકરીની જીંદગી સલામત રહી. તો એક કેસમાં અગ્રણી વેપારીની પત્ની અવળાં રસ્તે હોવાની પતિને શંકા જતાં તેમને મદદ કરતાં પતિને પોતાની ભૂલ સમજાય અને બાળકો સાથે સલામત છે. લોકો બહુ શંકા કુશંકા સાથે તેમની પાસે આવે છે પરંતુ તે લોકોને શા માટે આ પ્રકારના સોફ્ટવેર જોઈએ છે તેની ખાતરી અને લખાણ લીધા પછી જ તેમની મદદ કરતાં હોવાનું જયે વધુમાં જણાવ્યું હતું.